











OBRAZLOŽENJE PRORAČUNA OPĆINE NOVA BUKOVICA ZA 2026. GODINU









Sadržaj proračuna

Proračun JLS sastoji se od plana za proračunsku godinu i projekcija za sljedeće dvije godine. Proračun JLS sastoji se od općeg dijela, posebnog dijela i obrazloženja proračuna.

	SADRŽAJ
	SASTAVNI DIO
	OPIS SASTAVNOG DIJELA

	Opći dio proračuna
	Sažetak Računa prihoda i rashoda Sažetak Računa financiranja
	· ukupni prihodi poslovanja i prihodi od prodaje nefinancijske imovine, ukupni rashodi poslovanja i rashodi za nabavu nefinancijske imovine
· ukupni primici od financijske imovine i zaduživanja i izdaci za financijsku imovinu i otplate zajmova

	
	Račun prihoda i rashoda
	· ukupni prihodi i rashodi iskazani prema izvorima financiranja i ekonomskoj klasifikaciji na razini skupine 
· ukupni rashodi iskazani prema funkcijskoj klasifikaciji

	
	Račun financiranja
	· ukupni primici od financijske imovine i zaduživanja i izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji na razini skupine

	
	Preneseni višak ili preneseni manjak prihoda nad rashodima
	· ako ukupni prihodi i primici nisu jednaki ukupnim rashodima i izdacima, opći dio proračuna sadrži i preneseni višak ili preneseni manjak prihoda nad rashodima

	
	Višegodišnji plan uravnoteženja
	· ako JLP(R)S ne mogu preneseni manjak podmiriti do kraja proračunske godine, obvezni su izraditi višegodišnji plan uravnoteženja za razdoblje za koje se proračun donosi 
· ako JLP(R)S ne mogu preneseni višak, zbog njegove veličine, u cijelosti iskoristiti u jednoj proračunskoj godini, korištenje viška planira se višegodišnjim planom uravnoteženja za razdoblje za koje se proračun donosi

	Posebni dio proračuna
	Plan rashoda i izdataka proračuna JLP(R)S i njihovih proračunskih korisnika
	· rashodi i izdaci JLP(R)S i njihovih proračunskih korisnika iskazani po organizacijskoj klasifikaciji, izvorima financiranja i ekonomskoj klasifikaciji na razini skupine, raspoređenih u programe koji se sastoje od aktivnosti i projekata

	Obrazloženje proračuna
	Obrazloženje općeg dijela proračuna i obrazloženje posebnog dijela proračuna
	· obrazloženje općeg dijela proračuna JLP(R)S sadrži obrazloženje prihoda i rashoda, primitaka i izdataka proračuna JLP(R)S i obrazloženje prenesenog manjka odnosno viška proračuna JLP(R)S 
·  obrazloženje posebnog dijela proračuna JLP(R)S temelji se na obrazloženjima financijskih planova proračunskih korisnika, a sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja.



Proračunski korisnici:

Proračunski korisnici su ustanove, tijela javne vlasti kojima je JLS osnivač ili suosnivač, a čije je financiranje većim dijelom iz proračuna svog osnivača ili suosnivača. Proračunski korisnici JLS mogu biti dječji vrtići, knjižnice, javne vatrogasne postrojbe, muzeji, kazališta, domovi za starije i nemoćne osobe… Proračunski korisnici Općine Nova Bukovica je dječji vrtić "Maslačak".

Zakoni i sankcije:

Sukladno Zakonu o Proračunu (»Narodne novine«, broj 144/21) Proračun se donosi za jednu fiskalnu (proračunsku) godinu. Kod nas se fiskalna godina poklapa s kalendarskom i traje od  01. siječnja do 31. prosinca. Jedini ovlašteni predlagatelj Proračuna je Općinski načelnik.  Općinski načelnik odgovoran je za zakonito i pravilno planiranje i izvršavanje proračuna, za svrhovito, učinkovito i ekonomično raspolaganje proračunskim sredstvima. Proračun donosi (izglasava) Općinsko vijeće do kraja godine. 
Ako se ne donese proračun prije početka proračunske godine, privremeno se, a najduže za prva tri mjeseca proračunske godine, na osnovi odluke o privremenom financiranju koja mora biti donesena do 31. prosinca, nastavlja financiranje poslova, funkcija i programa tijela jedinica lokalne i područne samouprave i drugih proračunskih i izvanproračunskih korisnika.
U slučaju kada je raspušteno samo Općinsko vijeće, a Općinski načelnik nije razriješen, do imenovanja povjerenika Vlade Republike Hrvatske, financiranje se obavlja izvršavanjem redovnih i nužnih rashoda i izdataka temeljem odluke o financiranju nužnih rashoda i izdataka koju donosi Općinski načelnik.
Po imenovanju povjerenika Vlade Republike Hrvatske, Općinski načelnik predlaže povjereniku novu odluku o financiranju nužnih rashoda i izdataka u koju su uključeni ostvareni prihodi i primici te izvršeni rashodi i izdaci u vremenu do dolaska povjerenika. Ako se do 31. ožujka ne donese proračun, povjerenik donosi odluku o financiranju nužnih rashoda i izdataka za razdoblje do donošenja proračuna.
Ako do isteka roka privremenog financiranja nije donesen proračun u jedinici u kojoj je općinski načelnik koji nema zamjenika onemogućen u obavljanju svoje dužnosti, financiranje se obavlja izvršavanjem redovnih i nužnih rashoda i izdataka temeljem odluke o financiranju nužnih rashoda i izdataka koju donosi predstavničko tijelo na prijedlog privremenog zamjenika općinskog načelnika iz članka 43.a Zakona o lokalnoj i područnoj (regionalnoj) samoupravi (»Narodne novine«, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20).
Ukupni prihodi i primici Općine Nova Bukovica  za 2026. godinu planirani su u iznosu od 1.979.875,00 eura
 
PRIHODI I PRIMICI 
Prihodi poslovanja Općine Nova Bukovica za 2026. godinu planirani su u iznosu od 1.879.875,00 eura, a čine ih prihodi od poreza planirani u iznosu od 431.700,00 eura, Pomoći iz inozemstva(darovnice) i od subjekata unutar općeg proračuna planirane u iznosu od 806.440,00 eura, prihodi od imovine planirani u iznosu od 233.150,00 eura, prihodi od upravnih i administrativnih pristojbi, pristojbi po posebnim propisima i naknada planirani u iznosu od 408.385,00 eura i  Kazne, upravne mjere i ostali prihodi planirani u iznosu od 200,00 eura. 
 
Prihodi od prodaje nefinancijske imovine planirani su u iznosu od 100.000,00 eura, a čine ih prihodi od prodaje proizvedene dugotrajne imovine .

Ukupni rashodi i izdaci Općine Nova Bukovica za 2026. godinu planirani su u iznosu od 1.979.875,00 eura
 
Rashodi poslovanja Općine Nova Bukovica za 2026. godinu planirani u iznosu od  1.496.275,00 eura, od toga:
1.Rashodi za zaposlene planirani su u iznosu od 468.560,00 eura;.
2.Materijalni rashodi planirani su u iznosu od 773.510,00 eura;
3.Financijski rashodi planirani su u iznosu od 11.325,00 eura;
4.Subvencije planirane u iznosu od 15.000,00 eura;
5.Naknade građanima i kućanstvima na temelju osiguranja i druge naknade planirane u iznosu od 72.000,00  eura;
6.Ostali rashodi planirani u iznosu od 155.880,00 eura.
 
Rashodi za nabavu nefinancijske imovine
Rashodi za nabavu nefinancijske imovine planirani su u iznosu od 384.000,00 eura za rashode za nabavu proizvedene dugotrajne imovine.
 
Izdaci za financijsku imovinu i otplate zajmova planirani u iznosu od 99.600,00 eura.
 
PRORAČUNSKE KLASIFIKACIJE
Prihodi, primici, rashodi i izdaci proračuna i financijskog plana iskazuju se prema proračunskim klasifikacijama. Sukladno Pravilniku o proračunskim klasifikacijama (»Narodne novine«, broj 04/24) proračunske klasifikacije jesu: 
Organizacijska klasifikacija sadrži povezane i međusobno usklađene (hijerarhijski i s obzirom na odnose prava i odgovornosti) cjeline proračuna i proračunskih korisnika koje odgovarajućim materijalnim sredstvima ostvaruju postavljene ciljeve,
Programska klasifikacija je prikaz programa i njihovih sastavnih dijelova: aktivnosti i projekata, definiranih u skladu s aktima strateškog planiranja te ciljevima i zadaćama proračuna te proračunskih i izvanproračunskih korisnika,
Funkcijska klasifikacija je prikaz rashoda proračuna te proračunskih i izvanproračunskih korisnika razvrstanih prema njihovoj namjeni,
 Ekonomska klasifikacija sadrži prihode i primitke razvrstane po prirodnim vrstama te rashode i izdatke razvrstane prema njihovoj ekonomskoj namjeni kojoj služe,
Lokacijska klasifikacija je prikaz rashoda i izdataka prema teritorijalno definiranim cjelinama u skladu s ustrojem Republike Hrvatske, drugih država članica Europske unije te ostalih država,
Izvori financiranja, a koje čine skupine prihoda i primitaka iz kojih se podmiruju rashodi i izdaci određene vrste i utvrđene namjene.
Proračun Općine Nova Bukovica sastoji se od razdjela, glava i programa. Programi se sastoje od aktivnosti i projekata (kapitalni i tekući projekti). 
	RAZDJEL 001 OPĆINSKO VIJEĆE I OPĆINSKI NAČELNIK

	 GLAVA 00101 OPĆINSKO VIJEĆE I OPĆINSKI NAČELNIK

	    Program 1002 Predstavnička i izvršna tijela

	    Program 1003 Kapitalna ulaganja 

	    Program 1004 Održavanje i upravljanje imovinom

	    Program 1005 Komunalna i ruralna infrastruktura

	    Program 1006 Razvoj i podrška civilnog društva

	    Program 1007 Zdravstvo i socijalna skrb

	    Program 1008 Unaprjeđenje kulture i kulturne baštine

	    Program 1009 Organiziranje i provođenje zaštite i spašavanja

	    Program 1010 Predškolski odgoj, osnovnoškolsko, srednjoškolsko i visoko obrazovanje

	    Program 1011 Ruralni razvoj u poljoprivredi

	RAZDJEL: 002 JEDINSTVENI UPRAVNI ODJEL

	 GLAVA 00201 JEDINSTVENI UPRAVNI ODJEL

	     Program 1001 Javna uprava i administracija

	    Program 1012 Proračunski korisnik Dječji vrtić "Maslačak"


 





OPIS POSEBNOG DIJELA PRORAČUNA
RAZDJEL 001 OPĆINSKO VIJEĆE I OPĆINSKI NAČELNIK PLANIRANO U IZNOSU OD 1.323.755,00 EURA
GLAVA 00101 OPĆINSKO VIJEĆE I OPĆINSKI NAČELNIK PLANIRANO U IZNOSU OD 1.323.755,00 EURA
Program 1002 Predstavnička i izvršna tijela planirano u iznosu od 248.900,00 eura
Ukupni rashodi obuhvaćaju sredstva namijenjena za rad Općinskog vijeća u iznosu od 17.375,00 eura, Izmjene i dopune prostornog plana 30.000,00 te za djelovanje općinskog načelnika u visini od 54.800,00 eura. Obilježavanje Dana općine planirano je s 30.000,00 eura, dok su troškovi reprezentacije procijenjeni na 7.700,00 eura. Za rad Vijeća srpske nacionalne manjine predviđeno je 800,00 eura. Uz sve navedeno, u financijski plan uključeno je i kreditno zaduženje u iznosu od 108.225,00 eura (otplata kredita HBOR).
Program 1003 Kapitalna ulaganja planirana u iznosu od 369.900,00 eura
Planirana sredstva za Općinu Nova Bukovica usmjerena su na unapređenje komunalne i društvene infrastrukture te poboljšanje kvalitete života stanovnika. Uređenje društvenih domova, predviđeno je u iznosu od 50.000,00 eura (uređenje pozornice,  kuhinje i sanitarnog čvora u domu kulture u Novoj Bukovici i kupnja novih stolica) kako bi se osigurali moderniji, ekonomičniji i funkcionalniji prostori za različite društvene sadržaje. Za uređenje vrtića planirano je 15.000,00 eura (postavljanje solarne elektrane i ograde), čime se želi unaprijediti sigurnost i uvjeti boravka najmlađih.
Izgradnja nogostupa, kao jedno od važnijih ulaganja u sigurnost pješaka i prometnu infrastrukturu, planirana je s 300.000,00 eura (II. faza izgradnje pješačko biciklističke staze Nova Bukovica-Brezik-Miljevci i I. faza sanacije nogostupa u Vukovarskoj ulici u Novoj Bukovici). Za sanaciju društvenih domova na području Općine predviđeno je 2.000,00 eura, dok je jednaki iznos osiguran i za nastavak aktivnosti na projektu vodovoda u Gornjem Viljevu, važnom za osiguravanje adekvatne i stabilne opskrbe vodom u tom dijelu Općine.
 Program 1004 Održavanje i upravljanje imovinom planirano u iznosu od 63.905,00 eura
Planirana sredstva usmjerena su na održavanje i unapređenje zajedničkih prostora te osiguravanje stručne i tehničke podrške za redovno funkcioniranje sustava. Za društvene domove predviđeno je 33.000,00 eura kako bi se osigurala njihova funkcionalnost i dostupnost korisnicima (kupnja namještaja u domu u Donjoj Bukovici i hladnjaka u ostalim mjesnim domovima, te klime u Bukovačkom Antunovcu). Režijski troškovi imovine iznose 670,00 eura i pokrivaju osnovne potrebe objekata. Geodetsko-katastarske usluge, važne za pripremu projekata i rješavanje imovinsko-pravnih pitanja, planirane su u iznosu od 6.235,00 eura. Za intelektualne usluge (izrada projektne dokumentacije za razne projekte koji bi se radili na području Općine) osigurano je 24.000,00 eura.
 
Program 1005 Komunalna i ruralna infrastruktura planirana u iznosu od 226.140,00 eura, od toga za: 
1.Nabava klupa na dječjim igralištima planirano je 2.500,00 eura,
2.Vodovod (dio Vinogradske) i kanalizaciju planirano je 35.000,00 eura,
3.Održavanje groblja planirano je 9.500,00  eura (betonski cvjetari i ograda na grobljima),
4.Održavanje javne rasvjete planirano je 12.000,00 eura,
5.Zimsko održavanje nerazvrstanih cesta planirano je 2.000,00 eura,
6.Evidentiranje komunalne infrastrukture (trošak usluga) planirano je 5.000,00 eura,
7.Nabavu opreme i sitnog inventara planirano je 24.000,00 eura (oglasne ploče i razna oprema),
8.Tekuće i režijske troškove (vlastiti pogon) planirano je 6.670,00 eura ,
9.Deratizaciju planirano je 8.000,00 eura , 
10.Veterinarske usluge planirano je 10.640,00 eura,
11.Trgovačko društvo Elkomnet planirano je 15.000,00 eura,
12.Materijal i dijelove za održavanje strojeva i opreme planirano je 24.080,00 eura, ,
13. Očuvanje i unapređenje kvalitete okoliša – uređenje prostora, planirano je 3.900,00 eura,
14.Održavanje javnih zelenih površina planirano je 10.000,00 eura,
15.Autobusna stajališta u Miljevcima planirano je 6.500,00 eura,
16.Izgradnju grobnih okvira planirano je 1.350,00 eura,
17.Popravak nerazvrstanih cesta planirano je 50.000,00 eura.
 
Program 1006 Razvoj i podrška civilnog društva planirano u iznosu od 42.500,00 eura
U proračunu su predviđena sredstva za poticanje sportskih aktivnosti i osiguravanje dostupnosti prijevoza stanovnicima. Za javne potrebe u sportu planirano je 36.500,00 eura. Linijski prijevoz putnika procijenjen je na 6.000,00 eura, a sredstva su namijenjena održavanju redovitih linija kako bi se osigurala bolja prometna povezanost i pristupačnost usluga za sve korisnike.
 Program 1007 Zdravstvo i socijalnu skrb planirano u iznosu od 75.000,00  eura
Planom su predviđena sredstva za nekoliko ključnih socijalnih područja. Za zaštitu i promicanje prava i interesa osoba s invaliditetom osigurano je 14.300,00 eura, dok je za podmirenje troškova stanovanja i jednokratne pomoći prema Odluci o socijalnoj skrbi planirano 5.000,00 eura. Socijalna davanja iznose 26.700,00 eura, a za sufinanciranje plaća liječnika specijalista predviđeno je 3.000,00 eura. Stambeno zbrinjavanje planirano je u iznosu od 20.000,00 eura i sufinanciranje poptomognute oplodnje 6.000,00 eura.
 Program 1008 Unapređenje kulture i kulturne baštine planirano u iznosu od 39.300,00 eura
U području kulture predviđeno je 16.000,00 eura za programe i aktivnosti od javnog interesa. Ulaganja u objekte vjerskih zajednica te njihovo sufinanciranje iznose 20.000,00 eura (crkava uznesenja DBM, pravoslavna crkva i uređenje kapelice sv Terezije u Miljevcima). Za arheološka iskopavanja planirano je 3.300,00 eura, čime se osiguravaju sredstva za istraživanje i očuvanje lokalne baštine.
 Program 1009 Organiziranje i provođenje zaštite i spašavanja planirano u iznosu od 37.080,00 eura
Za područje zaštite i spašavanja osigurana su sredstva kroz više aktivnosti. Vatrogastvo je planirano u iznosu od 28.000,00 eura (13.000,00 za redovan rad i 15.000,00 za sufinanciranje projekata DVD-a), za civilnu zaštitu predviđeno je 5.040,00 eura, HGSS-u se izdvaja 2.000,00 eura, a Crvenom križu 2.040,00 eura, čime se podupire njihovo redovno djelovanje i spremnost u kriznim situacijama.
 Program 1010 Predškolski odgoj, osnovnoškolsko, srednjoškolsko i visoko obrazovanje planirano u iznosu od 23.665,00 eura
U području obrazovanja predviđena su različita ulaganja. Za studentske stipendije osigurano je 10.000,00 eura, čime se pruža podrška mladima tijekom studija. Troškovi stanovanja učenika srednjih škola sufinanciraju se s 2.600,00 eura, dok je za kupovinu radnih bilježnica u osnovnoj školi planirano 6.200,00 eura. Učenička zadruga raspolaže s 665,00 eura za svoje aktivnosti, a za rad Veleučilišta osigurano je 1.500,00 eura. Darivanje djece povodom sv. Nikole predviđeno je 1.200,00 eura, dok je za nagrade učenicima osnovne škole planirano 1.500,00 eura.
  Program 1011 Ruralni razvoj u poljoprivredi planirano u iznosu od 198.265,00 eura
U području poljoprivrede predviđena su ulaganja u više područja.Za krčenje zapuštenih površina i čišćenje kanala planirano je 75.000,00 eura. Edukacija OPG-ova planirana je u iznosu od 265,00 eura, dok su intelektualne usluge povezane s programima ruralnog razvoja predviđene s 54.000,00 eura. Jačanje potpornih organizacija poput LAG-a iznosi 4.000,00 eura. Održavanje poljskih i vinogradskih puteva planirano je u iznosu od 65.000,00 eura, čime se poboljšava pristupačnost i funkcionalnost ruralnog prostora.
  
RAZDJEL 002 JEDINSTVENI UPRAVNI ODJEL
GLAVA 00201
JEDINSTVENI UPRAVNI ODJEL PLANIRANO U IZNOSU OD 656.120,00 EURA
Program 1001 Javna uprava i administracija planirana u iznosu od 305.120,00 eura
U rashodima poslovanja obuhvaćene su stavke nužne za redovno funkcioniranje uprave i podizanje kvalitete usluga prema građanima. Plaće zaposlenih iznose 157.000,00 eura, dok je za edukacije planirano 2.000,00 eura. Neoporezivi iznosi za zaposlene predviđeni su s 15.700,00 eura, a nagrade s 11.200,00 eura. Režijski troškovi iznose 42.150,00 eura, a za digitalizaciju usluga osigurano je 20.130,00 eura. Ostale usluge planirane su u iznosu od 56.940,00 eura.
 Program: 1012 Proračunski korisnik: 54212 Dječji vrtić "Maslačak" Nova Bukovica planirano u iznosu od 351.000,00 eura, za:
1.Plaće planirano je 220.000,00 eura,
2.Nagrade, naknade i ostala prava zaposlenika planirano je 29.390,00 eura,
3. Redovnu djelatnost DV planirano je 86.410,00 eura,
4. Upravno vijeće planirano je 2.500,00 eura,
5.Ugovore o djelu planirano je 3.600,00 eura,
6.Nabavu slikovnica u druge didaktičke opreme planirano je 6.100,00 eura,
7. Nabavu opreme za potrebe rada Dječjeg vrtića planirano je 3.000,00 eura.
 
 
 






Projekti Općine Nova Bukovica u 2026. godini 

· Izmjene i dopune prostornog plana 30.000,00
· Uređenje doma kulture u N. Bukovici – pozornica, kuhinja i sanitarni čvor, kupovina novih stolova i stolica 50.000,00
· Solarna elektrana i ograda na dječjem vrtiću - 15.000,00
· Postavljanje 2 autobusna stajališta u Miljevcima 6.500,00
· Nogostup Nova Bukovica Vukovarska ulica faza 1 -  150.000,00
· Pješačko-biciklistička staza N. Bukovica-Brezik-Miljevci – faza 2 -150.000,00
· Uređenje doma Brezik 2.000,00
· Projektna dokumentacija za vodovodnu mrežu Gornje Viljevo 2.000,00
· Opremanje mjesnih domova – kupnja 4  hladnjaka za opremanje domova 
kupnja namještaja u Donjoj Bukovici i klime u  Bukovačkom Antunovcu -33.000,00
· Vodovodna mreža, Vinogradska ulica Nova Bukovica 5.000,00
· sufinanciranje kanalizacije 30.000,00
· Uređenje groblja na području Općine – sadnja ograda na groblju u Dobroviću, Bjelkovcu i Miljevcima, nabava betonskih cvjetara za groblja – 9.500,00
· Krčenje zapuštenih površina i čišćenje kanala na području Općine 75.000,00
· Popravak nerazvrstanih  cesta u Općini Novoj Bukovici, 50.000,00
· Održavanje poljskih i vinogradskih puteva planirano je u iznosu od 65.000,00 eura
· Uređenje kapelice sv. Terezije u Miljevcima 6.000,00
· sufinanciranje i ulaganje u objekte vjerske zajednice – katolička i pravoslavna crkva 14.000,00
· sufinanciranje projekata – DVD – projektna dokumentacija za novi vatrogasni dom 15.000,00
· Nabava klupa zapostavljanje uz dječja igrališta i mjesne domove 2.500,00
· Nabava oglasnih ploča 7.000,00
· sufinanciranje medicinski potpomognute oplodnje 6.000,00
· Stambeno zbrinjavanje mladih obitelji 20.000,00
· Nabava klupa i stolova oko mjesnih domova 2.500,00
· Nabava i postavljanje kamera za videonadzor javnih prostora (groblja i mjesni domovi) – 20.000,00
· Izrada projektne dokumentacije za razne projekte 20.000,00


